*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

din \_\_\_\_\_\_\_\_\_\_\_\_\_\_\_ 2017

Chişinău

**cu privire la transmiterea și schimbarea**

**categoriei de destinație a unui teren**

 În temeiul art. 8 și 75 al Codului funciar nr. 828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările şi completările ulterioare, art.2 lit.c) şi art. 8 alin.(2) din Legea nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, art.6 alin.(1) lit.a) şi art.14 alin.(1) lit.b) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul **HOTĂRĂŞTE:**

**1.** În scopul instituirii unei tabere de odihnă pentru copii, se transmite, cu titlu gratuit, cu acordul Consiliului raional Briceni, din proprietatea publică a statului, gestiunea Direcției regionale Nord a Inspectoratului General al Poliției de Frontieră al Ministerului Afacerilor Interne, în proprietatea publică a raionului Briceni, terenul cu suprafaţa de 4.5784 ha, cu numărul cadastral 1442301.079 şi construcțiile edificate pe acesta, amplasat în raza administrativă a satului Slobozia-Șirăuți, raionul Briceni, extravilan (conform anexei).

**2.** Se schimbă categoria de destinație a terenului menționat la pct. 1 din categoria de terenuri destinate industriei, transporturilor, telecomunicațiilor și cu alte destinații speciale, în categoria de terenuri destinate ocrotirii naturii, ocrotirii sănătății, activității recreative, terenuri de valoare istorico-culturală, terenurile zonelor suburbane și ale zonelor verzi.

**3.** Inspectoratul General al Poliției de Frontieră al Ministerului Afacerilor Interne, de comun cu Consiliul raional Briceni, va institui comisia de transmitere a bunurilor proprietate publică şi va asigura în termen de 30 de zile transmiterea bunurilor imobile, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901 din 31 decembrie 2015.

**4.** Agenţia Servicii Publice va efectua modificarea documentaţiei cadastrale în conformitate cu prevederile legislației și ale prezentei hotărîri.

**PRIM-MINISTRU Pavel FILIP**

**Contrasemnează:**

**Ministrul afacerilor interne Alexandru JIZDAN**